# Bandera de l'aviació civil

Una bandera de l'aviació civil és una bandera, o una variació d'aquesta, que representa l'aviació civil en un estat o organització. Normalment, es fa voleiar en edificis connectats amb les autoritats de l'aviació civil però també en aeroports civils o pistes d'aterratge. Una bandera de l'aviació civil és l'equivalent a la bandera mercant que representa la navegació mercant d'un estat. No tots els estats tenen una bandera de l'aviació civil i aquests solen utilitzar les seves banderes nacionals.

## Organitzacions supraestatals

| Bandera | Data | Ús | Descripció |
| | 1993-avui dia | Organització de l'Aviació Civil Internacional | Mateix disseny que la bandera de les Nacions Unides de la qual depèn. Camp blau cel i l'emblema de les Nacions Unides de color blanc al centre amb l'afegit de dues ales. |

## Estats

| Data | Ús | Descripció |
| 1948-avui dia | Aviació civil australiana | Basada en l'ensenya de l'aviació civil britànica. Camp blau ceruli amb una creu de Sant Jordi blau marí fimbriada de blanc i l'estel de la Commonwealth i els cinc estels de la Creu del Sud, de la bandera nacional, superposades en blanc. |
| 1970-avui dia | Aviació civil de Fiji | Basada en l'ensenya de l'aviació civil britànica. Camp blau cel amb una creu de sant Jordi blau marí fimbriada de blanc i l'escut nacional. |
| 1957-avui dia | Aviació civil de Ghana | Camp blau cel amb la bandera nacional al quarter i un estel de cinc puntes negre al vol. |
| 1966-avui dia | Aviació civil de Guyana | Basada en l'ensenya de l'aviació civil britànica. Camp blau ceruli amb una creu de sant Jordi blau marí fimbriada de blanc però porta la bandera nacional al quarter. |
| 1938-avui dia | Aviació civil de Nova Zelanda | Basada en l'ensenya de l'aviació civil britànica, de camp blau ceruli amb una creu de sant Jordi blau marí fimbriada de blanc i els quatre estels de la Creu del Sud en vermell presents a la bandera nacional. |
| 1951-avui dia | Aviació civil del Pakistan | Basada en l'ensenya de l'aviació civil britànica, de camp blau cel amb només el braç horitzontal de la creu de sant Jordi en blau marí fimbriada de blanc i la bandera nacional al quarter. |
| 1931-avui dia | Aviació civil del Regne Unit | Camp blau ceruli amb una creu de sant Jordi blau marí fimbriada de blanc i la bandera nacional al quarter. |
| 1965-avui dia | Aviació civil de Zàmbia | Camp blau cel amb una àguila d'or al centre posada dins d'un anell quarterat amb els quatre colors de la bandera nacional. |

## Històriques

| Data | Ús | Descripció |
| 1935-1948 | Aviació civil australiana | Mateix disseny que l'actual però els estels són en color groc. |
| 1922–1923 | Aviació civil del Canadà | Camp blau cel amb la bandera del Regne Unit al quarter i l'escut de l'aviació civil canadenca al vol. |
| 1964–1966 | Aviació civil de Ghana | Mateix disseny que l'actual però amb la bandera de Ghana de 1964 a 1966 al quarter. |
| 1930 | Aviació civil sud-africana | Mateix disseny que l'ensenya de l'aviació civil britànica però amb la bandera sud-africana de l'època. |
| 1961-1991 | Aeroflot | Camp vermell amb un triangle isòsceles blau cel al costat del pal que conté el logotip d'Aeroflot, i damunt d'ell un estel groc de cinc puntes. |

## Referències

* ↑ «The ICAO flag». ICAO. Arxivat de l'original el 13 maig 2015. [Consulta: 29 octubre 2023].
* ↑ «The Civil Air Ensign» (en anglès). Airwaysmuseum.com. [Consulta: 29 octubre 2023].
* ↑ Hitchins, F. H.. Air Board, Canadian Air Force and Royal Canadian Air Force. Mercury, 1972. ISBN 9781772824391 [Consulta: 29 octubre 2023].